62020CO0255_INF
Διάταξη του Δικαστηρίου (έβδομο τμήμα) της 9ης Νοεμβρίου 2021 –Agenzia delle dogane e dei monopoli – Ufficio delle dogane di Gaeta
(Υπόθεση C‑255/20) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Φορολογία – Εναρμόνιση των νομοθεσιών – Ειδικοί φόροι κατανάλωσης – Οδηγία 92/12/ ΕΟΚ – Άρθρο 3, παράγραφος 2 – Οδηγία 2008/118/ΕΚ – Άρθρο 1, παράγραφος 2 – Πρόσθετοι έμμεσοι φόροι στα υποκείμενα σε ειδικό φόρο κατανάλωσης προϊόντα – Περιφερειακός φόρος επί των πωλήσεων καυσίμων μηχανοκίνητων οχημάτων – Ειδικοί σκοποί – Δεν υφίστανται»
Φορολογικές διατάξεις – Εναρμόνιση των νομοθεσιών – Ειδικοί φόροι κατανάλωσης – Οδηγία 2008/118 – Προϊόντα υποκείμενα σε ειδικό φόρο κατανάλωσης – Εθνική νομοθεσία με την οποία θεσπίζεται περιφερειακός φόρος επί των πωλήσεων βενζίνης για μηχανοκίνητα οχήματα – Φόρος που αποσκοπεί αποκλειστικά στην ενίσχυση του προϋπολογισμού των οργανισμών τοπικής αυτοδιοικήσεως – Έλλειψη ειδικού σκοπού – Δεν επιτρέπεται
(Οδηγία 2008/118 του Συμβουλίου, άρθρο 1 § 2)
(βλ. σκέψεις 28, 32-37, 40 και διατακτ.)
Διατακτικό
Το άρθρο 1, παράγραφος 2, της οδηγίας 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ, έχει την έννοια ότι αντιτίθεται σε εθνική νομοθεσία που θεσπίζει περιφερειακό φόρο επί των πωλήσεων καυσίμων μηχανοκίνητων οχημάτων, εφόσον δεν μπορεί να θεωρηθεί ότι η εν λόγω νομοθεσία επιδιώκει «ειδικό σκοπό», κατά την έννοια της ως άνω διάταξης, καθότι τα έσοδα από τον ως άνω φόρο εισπράττονται με αποκλειστικό σκοπό την ενίσχυση, υπό γενικούς όρους, του προϋπολογισμού των οργανισμών τοπικής αυτοδιοίκησης.
(
1
)	ΕΕ C 279 της 24.8.2020.